**VÝROČNÁ SPRÁVA ZA ROK 2017**

**RADA ŠKOLY PRI ZŠ S MŠ, VYDRNÍK 121**

Rada školy je ustanovená podľa § 24 zákona Slovenskej národnej rady č. 596/2003 Zb. Z. z. o štátnej správe v školstve a školskej samospráve.

Rada školy v roku 2016 zasadala 6-krát. 5x v súlade so schváleným plánom zasadaní a 1x z dôvodu kontroly školskej inšpekcie.

Členov na zasadnutie zvolávala predsedníčka rady školy pozvánkou. V tomto školskom roku sa RŠ schádzala na zasadnutiach takmer v plnom počte. Dôvodom neprítomnosti členov bola PN alebo neodkladné pracovné, či rodinné záležitosti. Neúčasť bola členmi vopred ospravedlnená.

* + - 1. **zasadnutie** sa uskutočnilo dňa 29.03.2017

Program zasadnutia:

* Správa o výchovno-vzdelávacej činnosti, jej výsledkoch a podmienkach za 1. polrok školskom roku 2016/2017, tiež o mimoškolskej a záujmovej krúžkovej činnosti.
* Prednesenie návrhu Výročnej správy RŠ – pripomienky k návrhu, schválenie.
* Prerokovanie a schválenie Plánu zasadnutí rady školy na rok 2017
* Informácie o zápise žiakov do 1.ročníka ZŠ, prerozdelení zapísaných žiakov do nultého a prvého ročníka na základe výsledkov zápisu.
	+ - 1. **zasadnutie** sa uskutočnilo dňa 08.06.2017

Program zasadnutia:

* Príprava komisie na výberové konanie na miesto riaditeľa (dohovor postupu, spôsobu a priebehu konania, určenie spôsobu voľby)
* Oboznámenie sa so zákonom č. 428/2002Z.z. o ochrane osobných údajov.
* Oboznámenie sa s koncepčnými návrhmi kandidátov na riaditeľa ZŠ o rozvoji základnej školy.
* Prerozdelenie úloh členom výberovej komisie.
* Práca a zodpovednosť členov počas a po ukončení výberového konania.
	+ - 1. **zasadnutie** sa uskutočnilo dňa **20.06.2017**

Program zasadnutia:

* **Výberové konanie na funkciu riaditeľa Základnej školy s materskou školou, Vydrník 121**
* Oznámenie výsledkov výberového konania zriaďovateľovi Obec Vydrník, na základe výsledkov výberového konania bola do funkcie riaditeľa školy odporúčaná Mgr. Jana Baňasová.
	+ - 1. **zasadnutie** sa uskutočnilo dňa 26.06.2017

Program zasadnutia:

* Správa o výchovno-vzdelávacej činnosti, jej výsledkoch a podmienkach za 2. polrok šk. roku 2016/2017, tiež o mimoškolskej a záujmovej krúžkovej činnosti a výsledkoch žiakov dosiahnutých v súťažiach.
* Informácie o aktuálnych zmenách v Školskom vzdelávacom programe, o zmenách v rámcovom učebnom pláne školy a v Školskom vzdelávacom programe – tvorba iŠkVP v 3. ročníku ZŠ (od 1.09.2015 je platný nový, inovovaný Štátny vzdelávací program pre 1. stupeň základnej školy).
* Informácie o priebehu zápisu do 1. ročníka
	+ - 1. **zasadnutie** sa uskutočnilo dňa 06.09.2017

Program zasadnutia:

* Správa o výchovno-vzdelávacej činnosti, jej výsledkoch a podmienkach ZŠ a MŠ za školský rok 2016/2017, správa o výsledkoch hospodárenia školy.
* Informácie o pedagogicko-organizačnom a materiálno-technickom zabezpečení výchovno-vzdelávacieho procesu v školskom roku 2017/2018 a návrh kontinuálneho vzdelávania pedagogických zamestnancov.
* Oboznámenie s Plánom práce školy na školský rok 2017/2018.
* Prerokovanie Školského vzdelávacieho programu ZŠ na školský rok 2017/2018 – oboznámenie so zmenami. Prerokovanie výchovného programu Svetlo pre ŠKD.
	+ - 1. **zasadnutie** sa uskutočnilo dňa 19.12.2017

Program zasadnutia:

* Výsledky školskej inšpekcie
* Vypracovanie návrhu výročnej správy

**Záver:**

Zo zasadnutí sú vyhotovené zápisnice, doplnené prezenčnými listinami.

Výročná správa o činnosti RŠ bola prerokovaná a schválená na zasadnutí rady školy dňa 26.01.2018 a správa o činnosti RŠ za rok 2017 a plán činnosti a zasadnutí RŠ na rok 2018 budú zverejnené aj na internetovej stránke našej školy (skola@zsvydrnik.sk).

Rada školy v roku 2017 nemusela riešiť žiadne závažné ťažkosti.

Vo Vydrníku dňa: 26.01.2018

Mgr. Jaroslava Kotočová predseda rady školy